open-index/open-wikipedia-markdown huggingface dataset:
Vindmølle:Larm

**Vindmølle:Larm** er en årlig norsk musikkfestival på øya Smøla i Møre og Romsdal som har vært i virksomhet siden 2003. 

Vindmølle:Larm ble  dannet på Smøla i 2003 av Trond Betten og Torgeir Reiten i forsamlingshuset Varden og samlet over 30 musikere ifra regionen til en åpen musiker-jam. Vindmølle:Larm har fungert både som festival og som arrangør av enkeltarrangement. I 2008 hadde de for første gang et besøkstall som rundet tusen personer.
I 2013 er Vindmølle:Larm en 100% dugnadsdrevet festival med over 20 band årlig og en festival- og familiecamp ved Edøyfjorden. Festivalen markedsfører kortreist mat.

## Musikalsk profil
Prioritering av lokale band og artister med talentmønstringer, lokale og regionale band i festivalens line-up ispedd større headlinere som de siste årene har vært bl.a: Ingenting, TNT, Backstreet Girls, Return, Pagans Mind, Oslo Ess, Eva & The Heartmaker, El Cuero og Lillasyster, Ragged Glory (nå El Cuero), The Beautiful People (nå 120 Days) , Lukestar (Truls), Josefin Winther, Inglow, Goldheart Assembly (UK), 22, og Blood Command. Festivalen har også hatt internasjonale artister på plakaten.

## Eksterne lenker
* Festivalside
* Festivalguide med kart
Vaggastindan

**Vaggastindan** (nordsamisk: *Vákkáščohkat*) er et fjellmassiv i Lyngsalpan landskapsvernområde, i Lyngen kommune i Troms. Den høyeste toppen er **Store Vaggastinden** som har en høyde på  meter over havet. Fjellet har også en rekke andre toppunkter.

## Fotnoter



## Referanser
Narvik Montessoriskole

**Narvik Montessoriskole**, inntil juli 2013 **Fagernes skole**, er en barneskole i Narvik-bydelen Fagernes som ble etablert i 2013 med oppstart i august samme år. Skolen har tilhold i lokalene til den tidligere kommunale Fagernes skole, som ble tegnet av arkitekten Oddvar Undersaker og oppført i 1957.

Montessoriskolen drives av stiftelsen Narvik montessoriskole.

## Referanser


## Eksterne lenker
* Hjemmesiden til Narvik Montessoriskole.
* Narvik kommune om Fagernes skole.
Istindan

:*For andre fjell med samme eller lignende navn, se [[Istinden]].*
**Istindan** er et fjellmassiv i Troms fylke med fire topper. To av toppene danner grensepunkter mellom Bardu og Målselv kommuner, den tredje toppen (vestre) ligger kun i Bardu, mens den fjerde toppen (Austre) ligger kun i Målselv. Den høyeste toppen er Vestre Istinden, 1&nbsp;489 moh.

## Se også
* Fjell i Troms

## Fotnoter



## Referanser
Richard Madden

**Richard Madden** (født 18. juni 1986) er en skotsk skuespiller, kjent for sin rolle som Robb Stark i HBO-serien *[[Game of Thrones (TV-serie)|Game of Thrones]]*.

## Bakgrunn
Madden vokste opp i Elderslie, Skottland. Moren hans Pat er en lærerassistent, og hans far Richard jobber i brannvesenet. Han har også to søstre - Cara og Lauren.

Som liten var Richard veldig sjenert, men i en alder av 11 ble han med i Paisley Arts Centres ungdomsteaterprogram for å hjelpe han med skyheten. Etter dette fikk han hovedrollen som *Sebastian* i TV-serien *Barmy Aunt Boomerang* som besto av tjue episoder som gikk på lufta fra 1999 til 2000. Han studerte så ved *Royal Scottish Academy of Music and Drama* i 2007.

Senere, i 2009, fikk han hovedrollen som Dean McKenzie i BBC-serien *Hope Springs*, etterfulgt av en rolle som Ripley i filmen *Chatroom* fra 2010.

I 2011 trådde Madden inn i rollen som Robb Stark i HBO serien ''Game of Thrones'', basert på George R.R. Martins *[[En sang om is og ild]]*. Her spilte han den eldste av de fem Stark-barna frem til 2013.

## Personlig
Han var i et forhold med skuespilleren Jenna-Louise Coleman fra 2012 til 2015. Han ble så sammen med Ellie Bamber i 2017, før det gikk hvert til sitt tidlig i 2019 .

## Filmer

TV-Serier

## Referanser


## Eksterne lenker
*
Buen kulturhus

**Buen kulturhus** er et flerbruks kulturhus i Mandal i Agder som ble åpnet i 2012.  Arkitekt for bygget var 3XN. 

Huset inneholder bibliotek, kunstgalleri, kinosaler, scener tilrettelagt for teater, dans, konserter m.m. og kulturskole.  Dessuten finnes en lesestue i lokalet til tidligere kafe og utendørs lekeareal i tilknytning til kulturhuset. På østsida av huset er taket tekket med torv.  Bygget kostet 210 millioner kroner.

Over Mandalselva i Mandal sentrum fører en ny gangbru i tilknytning til bygget.

Flytende i Mandalselva ligger det meget omstridte «Denne rogna klekkes snart», eller "Blåsa" som den kalles lokalt, et kunstverk av Maria Koolen Hellmin.

## Galleri

Fil:Mandal bibliotek utenfra.jpg|Mandal bibliotek
Fil:Mandal mandalselva buenkunst IMG 3041.JPG|«Denne rogna klekkes snart»


## Referanser


## Eksterne lenker
* Buen kulturhus, hjemmeside
Brennåsen (Modum)

**Brennåsen**, eller **Lauvkollen**, er en ås sør for Tyrifjorden, i Modum kommune i Buskerud. Brennåsen ligger i Finnemarka naturreservat, og toppen er det høyeste punktet i Finnemarka og i Modum kommune.

Toppens sekundærfaktor, målt mot Oppkuven i Nordmarka ved Oslo, er blant de 100 lengste i Skandinavia.

## Se også
* Liste over fjell i Skandinavia

## Fotnoter



## Referanser
Dyphavsslette

**Dyphavssletter** er undersjøiske sletter som danner den dype havbunnen. Slettene ligger som regel mellom den ytterste delen av kontinentranden og foten av midthavsryggene, typisk på 4000–6000 meters dybde. Disse slettene utgjør mer enn femti prosent av jordens overflate. De er blant de flateste, jevneste og minst utforskede områdene på jorden. Dyphavsslettene er sentrale geologiske elementer i havbekken (de andre elementene er en forhøyet midthavsrygg og flankerende dyphavshøyder), og de enorme flatene blir kun brutt av noen spredte guyoter (undersjøiske vulkanfjell med flate topper).

Dyphavsslettene kjennetegnes av mer finkornete sedimenter enn på kontinentalsokkelen og i kontinentalskråningen, selv om både grus, stein og større blokker, droppet fra isfjell i istidene, kan finnes flere steder. Også skredmateriale fra sokkelen og skråningen kan ha havnet langt ut på disse slettene.

Dyphavsslettene ble ikke anerkjent som særskilte fysiografiske trekk ved havbunnen før på slutten av 1940-tallet, og inntil nylig hadde ingen blitt studert på systematisk grunnlag. De er dårlig bevart i de sedimentære dataene, ettersom de har en tendens til å bli konsumert av subduksjonsprosessen. På grunn av det totale mørket og et vanntrykk som kan nå rundt 750 ganger atmosfærisk trykk (76 megapascal), er det svært vanskelig å utforske dyphavsslettene.

## Referanser
Catelyn Stark

Lady **Catelyn Stark** (født Tully) er en fiktiv figur fra bokserien *[[En sang om is og ild]]* av George R.R. Martin. Stark er fra hus Tully, og kone til Lord Eddard Stark og mor til; Robb Stark, Sansa Stark, Arya Stark, Bran Stark og Rickon Stark; datter av Lord Hoster Tully av Elverheim og søster til Lady Lysa Arryn og Edmure Tully. Hun er en «POV»-karakter (engelsk forkortelse for «point-of-view», for å betegne at fortellingen er fra figurens synspunkt) i 25 kapitler gjennom bøkene fra ''I vargens tid'' (Bok en, del en) til *[[Blod og gull (En sang om is og ild)|Blod og gull]]* (Bok tre, del to).

## Liv
Catelyn beskriver sin barndom som lykkelig, hun var bestevenn med sin søster Lysa, og veldig nær med sin far Hoster, en snill og rettferdig leder av hans dominans i de syv kongerikene. På 12-årsdagen ble hun trolovet til Brandon Stark broren til Eddard. I barndommen var Catelyn veldig god venn med Petyr Baelish. Petyr var veldig forelsket i Catelyn, men Cat var ikke forelsket tilbake, Petyr ville vinne hjertet til Catelyn og utfordret Brandon til duell. Brandon var mye større og sterkere så det ble en enkel duell for han, og Petyr tapte. Da Brandons søster Lyanna ble kidnappet av Prins Rhaegar Targaryen, ble Brandon henrettet med sin far av kong Aerys Targaryen den andre. Catelyn giftet seg så med Brandons bror, Eddard. Bryllupet var et dobbelt bryllup: Cat og Ned giftet seg samtidig som Cats søster Lysa og Jon Arryn. Catelyn ble gravid på bryllupsnatten og fikk Robb, mens Eddard kjempet i Roberts oppgjør. Ned kom tilbake ett år senere, og tok med seg sin nyfødte bastardsønn Jon Snø, som Catelyn alltid har oppdratt han som sin egen sønn.

i begynnelsen av boken *I vargens tid* forteller Ned om Jon Arryns død og at Robert Baratheon kommer til Vinterfall for at han skal få med Ned til å bli kongens hånd. I mens besøket av kongefamilien får Catelyn et brev fra søsteren Lysa om at Lannisterne hadde drept hennes mann Jon Arryn. Cat forteller dette til Ned privat og oppfordrer han til å godta kongens ønsker, og finne ut om dette er sant. Men så, når sønnen Bran faller fra en av Vinterfalls tårn, ber hun Ned om at han skal bli for støtte, men Ned har sagt han skal bli med og han er en mann ved sitt ord så Catelyn blir i Vinterfall, mens Ned tar med seg Sansa og Arya til Kongshavn. Etter at Ned og døtrene drar, blir Bran angrepet av en leiemorder, men han blir reddet av hans vintervarg, Sommer. Catelyn bestemmer seg for å dra til Kongshavn, hemmelig med en trofast ridder Ser Roderick Cassel for å finne bevis mot Lannisterne.

## I ''Game of Thrones''
I TV-serien ''Game of Thrones'' er Catelyn Stark spilt av Michelle Fairley.

## Referanser
Kanelbrynhonningeter

**Kanelbrynhonningeter** er en fugl i slekten *[[Melidectes]]* i familien honningetere. Den er endemisk til Ny-Guinea.

## Underarter
Det er beskrevet tre underarter av kanelbrynhonningeter:
* *Melidectes ochromelas batesi*  (Sharpe, 1886)  
* *Melidectes ochromelas lucifer* (Mayr, 1931) 
* *Melidectes ochromelas ochromelas* (A. B. Meyer, 1874) 

## Referanser


## Eksterne lenker
* 
* 
* 
* Birdlife Species Factsheet: ''Melidectes ochromelas''. Hentet ut 31. juli 2013.
Blåørehonningeter

**Blåørehonningeter** er en fugl i slekten *[[Melidectes]]* i familien honningetere. Den er endemisk til Ny-Guinea.

## Underarter
Det er beskrevet fem underarter av blåørehonningeter:
* *Melidectes belfordi brassi*  (Mayr & Rand, 1936)  
* *Melidectes belfordi belfordi*  (De Vis, 1890)  
* *Melidectes belfordi joiceyi*  (Rothschild, 1921)  
* *Melidectes belfordi kinneari* (Mayr, 1936) 
* *Melidectes belfordi schraderensis* (Gilliard & LeCroy, 1968) 

## Referanser


## Eksterne lenker
* 
* 
* 
* Birdlife Species Factsheet: ''Melidectes belfordi''. Hentet ut 31. juli 2013.
Crack-kokain

**Crack-kokain**, ofte bare kalt **crack**, er fribaseformen av kokain som kan røykes. Kjente kallenavn i Norge er «Coke», «Charlie», «Snow», «Flake», «Blow», «Snø» eller «Pudder». Crack gir en kort og intens rus og blir av mange regnet som den mest avhengighetsskapende formen for kokain.

Crack dukket først opp i fattige bystrøk i New York, Los Angeles og Miami sent i 1984 og i 1985. Tradisjonelt var crack et dyrt rusmiddel kun for de rike, og det som startet crack-epidemien i USA var storstilt smugling av kokain fra land i Sør-Amerika til USA kombinert med at doplangerne fant relativt enkle metoder for å fremstille crack kokain fra vanlig kokain ved hjelp av ammoniakk eller bakepulver og vann. I dag er crack et stort samfunnsproblem i USA, men i Norge er det derimot ikke så utbredt fordi kokain har lang reiserute og dermed er dyrt. I Norge og mange andre land blir i stedet metamfetamin og amfetamin brukt ettersom prisen på kokain ligger høyt og de andre rusmidlene gir mye av den samme effekten.

## Referanser


## Eksterne lenker
*
Stuoragáisi

**Stuoragáisi** er et fjell på grensa mellom Bardu og Målselv kommuner i Troms fylke. Det har en høyde på  meter over havet.

En stor del av fjellet er dekket av isbre.

## Fotnoter



## Referanser
Tysklands kvinnelandslag i strandhåndball

**Tysklands kvinnelandslag i strandhåndball** representerer Tyskland i internasjonale konkurranser i strandhåndball. Sporten er underlagt Deutscher Handballbund, som er Tysklands håndballforbund.

## Resultater
### VM i beachhåndball
Tyskland deltok ved det andre VM i beachhåndball som ble arrangert; VM i beachhåndball 2006. Der kom de på 2.-plass, etter at de tapte finalen 0-2 for Brasil. Franziska Heinz scoret 18 poeng i finalen. To år senere kom de på 8.-plass ved VM i beachhåndball 2006 i Rio de Janeiro i Brasil.

De har ikke deltatt i andre VM.

### EM i beachhåndball

Tyskland deltok ved det første EM som ble arrangert - EM i beachhåndball 2000. Her kom de på 2.-plass av de 8 lagene som deltok. De møtte Ukraina i finalen, men tapte der 1-2, etter 2-3 i shoot-out. To år senere kom de på 4.-plass ved EM i beachhåndball 2002 i Cádiz i Spania, der de tapte bronsefinalen 0-2 for Jugoslavia.

Ved EM i beachhåndball 2004 kom de på 3.-plass, etter at de vant bronsefinalen 2-0 mot Italia. I 2006 kom de på 1.-plass ved EM i beachhåndball 2006 hjemme i Tyskland, og de kom 2.-plass året etter, ved EM i beachhåndball 2007. Her tapte de finalen 1-2 for Kroatia.

De deltok ikke ved EM i 2009, 2011 og 2013.

## Referanser


## Eksterne lenker
* Tysklands håndballforbund
Sånn er’e bare (sang)

**«Sånn er'e bare»** er en norsk sang som ble skrevet av Øystein Sunde og utgitt 1. september 2008 på Sundes musikkalbum *[[Meget i sløyd]]*.

Teksten til «Sånn er'e bare» handler om hvor likegyldig folk blir til at politikeres valgflesk havner i glemmeboka når et politisk valg er over. Den handler også om hvordan folk ikke bryr seg om kvalitet lenger, men bare kjøper ting som tilsynelatende ser flott ut. Teksten er gjengitt i CD-heftet til *Meget i sløyd*.

1. september 2006 fikk TV-publikum høre sangen i programmet *[[Først & sist]]* på NRK1. Sunde fremførte den kun akkompagnert av sin akustiske gitar. Foruten programleder Fredrik Skavlan og publikum i studio, var også Erik Solheim, Ane Dahl Torp og Tommy Sharif tilhørere. Han spilte sangen for å promotere sitt fremtidige show på Dizzie Showteater som også het *Sånn er'e bare* (premiere 7. september 2006). Han hadde også med et tilleggsvers til slutt som senere ble sløyfet.

Nøyaktig to år senere var Sunde gjest i TV-programmet *[[God morgen Norge]]* i forbindelse med å promotere hans album *Meget i sløyd*. Også her spilte Sunde sangen kun akkompagnert av sin egen akustiske gitar.

## Musikere og instrumenter

*Øystein Sunde: vokal, akustisk gitar, elektrisk gitar (solo)
*Terje Kinn: mandolin, kor
*Øystein Fosshagen: fele, kor
*Stein Bull-Hansen: akustisk gitar
*Olaf Kamfjord: kontrabass, kor
*Knut Hem: trommer

## Referanser
Danmarks kvinnelandslag i strandhåndball

**Danmarks kvinnelandslag i stranadåndball** representerer Danmark i internasjonale konkurranser i strandhåndball. Sporten er underlagt Dansk Håndbold Forbund. Landslagstrener er Morten Holmen.

## Resultater
### VM i beachhåndball
Danmark deltok i sitt første VM i 2010 i Antalya i Tyrkia. Der kom de på 2.-plass, etter at de tapte finalen 0-2 for Norge. To år senere fikk de et nytt VM-sølv, under VM i beachhåndball 2012 i Muskat i Oman. Denne gangen møtte de Brasil i finalen, og tapte 0-2 (10-20 og 14-17).

### EM i beachhåndball
Første gang Danmark deltok i EM var ved EM i beachhåndball 2007 i Italia. Her kom de på 15.-plass. To år senere kom de på 7.-plass ved EM i beachhåndball 2009 i Larvik i Norge.

Under EM i beachhåndball 2011 nådde de finalen, etter at de slo ut Italia i bronsefinalen, en kamp de vant 2-0 (12-8 og 13-12). Grith Kristensen scoret her 7 poeng i semifinalen. I finalen møtte de Kroatia, og måtte spille shoot-out etter 1-1 etter to omganger. De tapte shoot-outen 4-7, og fikk dermed EM-sølv. Mathilde Jensen ble Danmarks toppscorer i finalen, med 17 poeng.

De nådde igjen finalen under EM i beachhåndball 2013 på hjemmebane i Randers i Danmark, der de slo ut Ukraina i semifinalen. I finalen møtte de Ungarn, og måtte igjen se seg slått i shoot-out, med 12-14, og de fikk dermed sitt andre EM-sølv. Bozsanna Fekete scoret 20 poeng i finalen, og Kitti Gróz 19. Hanne Frandsen ble med på mesterskapets All star-team, som beste målvakt.

### World Games
Danmarks kvinnelag i beachhåndball deltar for første gang ved World Games 2013.

## Referanser


## Eksterne lenker
* Dansk Håndbold Forbund
Det var i -68

**«Det var i -68»** er en norsk sang som ble skrevet av Øystein Sunde og utgitt 1. september 2008 på Sundes musikkalbum *[[Meget i sløyd]]*.

Teksten handler om en mann fra 1968-generasjonen som har vært igjennom storm forelskelse med røyking av ulovlig tobakk, spedbarn, bleier, skilsmisse og ferdigmat. Teksten er gjengitt i CD-heftet til *Meget i sløyd*.

## Musikere og instrumenter

*Øystein Sunde: vokal, akustisk gitar
*Knut Hem: dobro
*Terje Kinn: banjo, kor
*Øystein Fosshagen: fele, kor
*Stein Bull-Hansen: akustisk gitar
*Olaf Kamfjord: kontrabass, kor

23. juni 1969 sendte NRK programmet *St. Hanskveld på Kongsvinger* hvor Sundes bluegrass gruppe Christiania Fusel & Blaagress mot slutten fremførte «You're Not a Drop in the Bucket» (skrevet av Gene Evans/Riley Crabtree/Charles Haught). Denne ligner sporadisk på «Det var i -68». Besetningen i bandet i det programmet var: Fredrik Wibe (vokal/kontrabass), Kåre Schanche (perkusjon/kor), Anne Elisenberg (banjo/kor), Øystein Sunde (akustisk gitar/kor) og Gerd Gudding (fele/kor).

## Referanser
Han hadde båt

**«Han hadde båt»** er en norsk sang som ble skrevet av Øystein Sunde og utgitt 1. september 2008 på Sundes musikkalbum *[[Meget i sløyd]]*. Radiostasjoner og pressen mottok promosingler i mai/juni 2008, og følgelig ble sangen spilt på radio allerede da.

Teksten handler om en pengesvindler som er bedrageridømt. Følgelig er han på rømmen fra politiet. Sunde og medlemmene i Meget i sløyd veksler på å synge nesten hver halve setning (slik som Disney figurene Ole, Dole og Doffen Duck ofte gjør i snakkeboblene). Teksten er gjengitt i CD-heftet til *Meget i sløyd*.

Tekst og noter til «Han hadde båt» ble publisert i noteboka *Sangbok* med Gitarkameratene

## Musikere og instrumenter

*Øystein Sunde: vokal, akustisk gitar
*Bjørn Holm: kontrabass, kor
*Knut Hem: dobro
*Terje Kinn: banjo, kor
*Øystein Fosshagen: fele, kor
*Stein Bull-Hansen: mandolin, kor

## NRK-opptak

**[[Komiprisen 2006]]* – (sendt 2. september 2006). Sunde hadde med seg Meget i sløyd som kompband.
**En gang gitarkamerat, alltid gitarkamerat* – (sendt 9. april 2012) Sunde og Halvdan Sivertsen vekslet på sangstrofene. Ellers var besetningen på medlemmene som følger: Sunde (vokal/gitar), Sivertsen (vokal/akustisk bass), Jan Eggum: (trekkspill) og Lillebjørn Nilsen (banjo). Opptaket er også utgitt på DVD *[[Historien om Gitarkameratene]]* – opptaket er fra 28. mai 2011 i Harstad kulturhus.
**Eggum, Sivertsen, Sunde og KORK* (sendt 31. desember 2022 på NRK1). Konserten gikk av stabelen 24. juni 2022 på Nesparken. Opprinnelig var det meningen at konserten skulle avholdes 8. august 2020, men ble utsatt grunnet koronakrisen.

## Annet

*Et av instrumentalinnslagene er hentet fra «Pengegaloppen».
*En av sangstrofene går på melodien «Julekveldsvisa» av Alf Prøysen. (Sunde fikk tillatelse for dette fra de som sitter på rettighetene til sangen).

## Referanser
Det står skrevet i grøfta

**«Det står skrevet i grøfta»** er en norsk sang som ble skrevet av Øystein Sunde og utgitt 1. september 2008 på Sundes musikkalbum *[[Meget i sløyd]]*. Radiostasjoner og pressen mottok promo singler måneden forut, og følgelig ble sangen spilt på radio allerede da.

Teksten handler om at Sunde tar en tur med sin datters hund og skildrer videre hundens gjøremål og væremåte i løpet av lufteturen. I løpet av turen observeres en person som har vært på fest hele natta. Teksten er gjengitt i CD-heftet til *Meget i sløyd*.

## Musikere og instrumenter

*Øystein Sunde: vokal, akustisk gitar
*Knut Hem: dobro
*Terje Kinn: banjo
*Øystein Fosshagen: fele
*Stein Bull-Hansen: mandolin
*Olaf Kamfjord: kontrabass

## TV-opptak

**[[God morgen Norge]]* (sendt 1. september 2008 på TV 2). Sunde promoterte albumet *Meget i sløyd* og sang kun akkompagnert av sin egen akustiske gitar.
**[[Øystein Sunde: Meget i sløyd|Øystein Sunde: Meget i Sløyd]]* (sendt 5. januar 2013 på NRK 1). Opptaket ble gjort i NRK studio 2. Bull-Hansen deltok ikke, men ellers var besetningen i Meget i Sløyd-bandet det samme som hva som er listet opp ovenfor; bortsett fra at Kinn spilte mandolin i stedet for banjo.

## Referanser
Dobbeltsidig tape (sang)

**«Dobbeltsidig tape»** er en norsk sang som ble skrevet av Øystein Sunde og utgitt 1. september 2008 på Sundes musikkalbum *[[Meget i sløyd]]*.

«Dobbeltsidig tape» ble spilt høsten 2006/våren 2007 i forestillingen *Sånn er'e bare* på Dizzie Showteater.

Teksten til «Dobbeltsidig tape» er en synsing om hvordan dobbeltsidig teip har tatt over for  eksempelvis skruer og mutter. Teksten er gjengitt i CD-heftet til *Meget i sløyd*.

## Musikere og instrumenter
* Øystein Sunde: vokal, akustisk gitar, elektrisk gitar (Gretsch Green Falcon), første gitarsolo
* Stein Bull-Hansen: akustisk gitar (slide), andre gitarsolo
* Olaf Kamfjord: kontrabass, kor
* Knut Hem: trommer, dobro
* Terje Kinn: kor
* Øystein Fosshagen: kor

## Referanser
Plopp (sang)

**«Plopp»** er en norsk sang som ble skrevet av Øystein Sunde og utgitt 1. september 2008 på Sundes musikkalbum *[[Meget i sløyd]]*.

«Plopp» ble spilt live høsten 2006 på forestillingen *Sånn er'e bare* på Dizzie Showteater.

Teksten til «Plopp» handler om hva som venter en person i livet etter at vedkommende er født. Teksten er gjengitt i CD-heftet til *Meget i sløyd*.

## Musikere og instrumenter

*Øystein Sunde: vokal, akustisk gitar
*Stein Bull-Hansen: mandolin
*Knut Hem: dobro
*Terje Kinn: banjo, kor
*Øystein Fosshagen: fele, kor
*Olaf Kamfjord: kontrabass, kor

## Referanser
Nasjonalt kompetansesenter for legevaktmedisin

**Nasjonalt kompetansesenter for legevaktmedisin** (**NKLM**) er et kompetansesenter innen kommunal legevaktmedisin og overgrepsmottak.

NKLM ble etablert i 2005 av Helsedepartementet. Senteret er organisert i NORCE Research og er faglig knyttet til Forskningsgruppe for allmennmedisin, Universitetet i Bergen, og til Nasjonalt kompetansesenter for helsetjenestens kommunikasjonsberedskap (KoKom). NKLM har et årlig budsjett på ca. 14 millioner kroner og har omkring 25 medarbeidere. Senteret ledes av forskningsleder Jesper Blinkenberg.

NKLMs hovedoppgave er å bidra til nasjonal og internasjonal faglig utvikling innen kommunal legevaktmedisin og overgrepsmottak. Dette innebærer å etablere nødvendige nasjonale faglige standarder og å bidra til og delta i forskning innen fagfeltet. NKLM har etablert og kvalitetssikrer registre innen norsk legevakt. En sentral oppgave er å sikre nasjonal kompetansebygging og spredning av kunnskap om legevakt, blant annet gjennom undervisning, både i grunn-, etter og videreutdanning. Senteret gir råd og faglig støtte til legevakter og kommuner vedrørende organisering og drift av legevakt, og bidrar til råd, høringssvar og utredninger til Helsedirektoratet og Helse- og omsorgsdepartementet.

NKLM er faglig ansvarlig for beslutningsstøttevertøyene Telefonråd og Legevakthåndboken.

## Eksterne lenker
* Nklms hjemmeside
Springar etter mere øl (i form etter Grete Roede)

**«Springar etter mere øl (i form etter Grete Roede)»** er en norsk sang som ble skrevet av Øystein Sunde og utgitt 1. september 2008 på Sundes musikkalbum *[[Meget i sløyd]]*.

Teksten til «Springar etter mere øl (i form etter Grete Roede)» handler om bygdefest i Valdres og kappleik i Hallingdal. Ordet «springar» får dobbelt betydning. Det er egentlig navnet på en bygdedans, men fungerer i tittelen mest som at man springer (løper) etter mere øl. Teksten er gjengitt i CD-heftet til *Meget i sløyd*.

## Musikere og instrumenter

*Øystein Sunde: vokal, akustisk gitar
*Stian Carstensen: trekkspill
*Knut Hem: dobro
*Terje Kinn: banjo
*Bjørn Holm: kontrabass

## Referanser
Sentralbord-sangen

**«Sentralbordsangen»** er en norsk sang som ble skrevet av Øystein Sunde og utgitt 1. september 2008 på Sundes musikkalbum *[[Meget i sløyd]]*.

Melodien ble opprinnelig spilt høsten 1995 på Dizzie Showteater på forestillingen *Så hatten passer*. Da hadde den tittelen «Et nummer som ikke er i bruk». Teksten dengang handlet om digitalisering av telefonen. En versjon ble vist 29. november 1997 i programmet *Så hatten passer* på NRK1. Opptaket var fra 31. januar/1. februar 1997 i Grieghallen.

Da Sunde fremførte forestillingen *Sånn er'e bare* på Dizzie Showteater høsten 2006, hadde han satt ny tekst og tittel til melodien. Han brukte den som avslutningsnummer i forestillingen.

Teksten til «Sentralbordsangen» handler om hvor dårlig, upersonlig og digitalt kundeservice generelt har blitt per 2008, og spesielt NSB får gjennomgå. Teksten er gjengitt i CD-heftet til *Meget i sløyd*.

## Musikere og instrumenter

*Øystein Sunde: vokal, akustisk gitar
*Knut Hem: dobro
*Terje Kinn: banjo, kor
*Øystein Fosshagen: fele, kor
*Stein Bull-Hansen: akustisk gitar solo
*Olaf Kamfjord: kontrabass, kor

## Referanser
Kom, da!

**«Kom, da!»** er en norsk sang som ble skrevet av Øystein Sunde og utgitt 1. september 2008 på Sundes album *[[Meget i sløyd]]*.

Teksten handler om et ektepar som skal i en bursdagsfeiring, og handlingen tar for seg alt fra de skal kle seg for kvelden til de er tilbake hjemme og skal legge seg. Alt er humoristisk formulert. Teksten er gjengitt i CD-heftet til *Meget i sløyd*.

«Kom, da!» ble spilt live høsten 2006 på forestillingen *Sånn er'e bare* på Dizzie Showteater.

## Musikere og instrumenter

*Øystein Sunde: vokal, akustisk gitar (inkludert gitar-solo)
*Knut Hem: dobro
*Terje Kinn: banjo, kor
*Øystein Fosshagen: fele, kor
*Stein Bull-Hansen: mandolin
*Olaf Kamfjord: kontrabass, kor

«Kom, da!» ble fremført av Sunde i programmet *[[Øystein Sunde: Meget i sløyd|Øystein Sunde: Meget i Sløyd]]* som ble sendt 5. januar 2013 på NRK 1. Opptaket ble gjort i NRK studio 2. Bull-Hansen deltok ikke, men ellers var besetningen i Meget i Sløyd-bandet det samme som ovenfor.

## Referanser
Å få dagen til å gå

**«Å få dagen til å gå»** er en norsk sang som ble skrevet av Øystein Sunde og utgitt 1. september 2008 på Sundes musikkalbum *[[Meget i sløyd]]*. Sangen ble spilt høsten 2006/våren 2007 i forestillingen *Sånn er'e bare* på Dizzie Showteater.

Teksten til «Å få dagen til å gå» er en synsing om hvor lite en datakyndig person egentlig gjør i løpet av en arbeidsdag. Teksten er gjengitt i CD-heftet til *Meget i sløyd*.

## Musikere og instrumenter
*Øystein Sunde: vokal, akustisk gitar
*Knut Hem: dobro
*Terje Kinn: mandolin
*Øystein Fosshagen: fele
*Stein Bull-Hansen: akustisk gitar
*Olaf Kamfjord: kontrabass

## Referanser
Andpust-Olga

**«Andpust-Olga»** er en norsk sang som ble skrevet av Øystein Sunde og utgitt 9. september 1971 på Sundes musikkalbum *[[Det året det var så bratt (album)|Det året det var så bratt]]*. Da albumet ble relansert høsten 2012, var «Andpust-Olga» utelatt. Årsaken var at Sunde hadde tatt opp original innspillingen fra radio, men fikk ikke med seg navnet på artisten/gruppen. Produsent Mikkel Aas prøvde å finne ut av det, men mislyktes. Derfor valgte Aas å føre opp Øystein Sunde som opphavsmann på plateetiketten. I 2012 var Sunde skeptisk til å føre seg selv opp som opphavsmann, og valgte dermed å utelate sangen.

Teksten handler en mann som føler at forholdet til kjæresten går i stampe; siden hun har pustevansker hver gang hun skal si noe. Og det blir ikke bedre den dagen de gifter seg.

## Musikere og instrumenter <small>(1971-versjon)</small>

*Øystein Sunde: (vokal), akustisk gitar
*Sture Janson: kontrabass
*Espen Rud: perkusjon

## Andre versjoner

*En tidligere versjon som ble innspilt på Viseklubben Dolpins i 1968, ble utgitt i 1972 på albumet *[[Viser i trengsel]]* i 1972.
*En svenskspråklig versjon med tittelen «Andtäpp-Anna» ble utgitt september 1973 på *[[Sunderfundigheter]]*. Den svenske teksten ble skrevet av den svenske sportskommentatoren Åke Strömmer. Selve kompet er det samme som på den norskspråklige versjonen som ble utgitt på *Det året det var så bratt*.
*På albumet *[[Hurtbuller i hvit saus]]* finnes en annen versjon som er slakket ned i tempo, og har en countryrytme som kan sammenlignes med den rytmen Jerry Reed brukte på «Ko-Ko Joe» (fra albumet av samme navn; utgitt 1971).
*Bo Bendixen oversatte *Andpust-Olga*' til dansk i 1975 og sang den inn på singleplaten "Det Er Kvindeår I År / Den Stakåndede" (Starbox ‎– SX 1102). Foruten sitt eget gitarakkompagnement hadde han med seg Helmer Olesens Orkester. "Andpust-Olga" på dansk ble til *Den Stakåndede* som utgjorde B-siden på platen.

## Musikere og instrumenter <small>(1975-versjon)</small>

*Øystein Sunde: (vokal), elektrisk gitar
*Bjørn Jacobsen: bass
*Svein-Erik Gaardvik: perkusjon

## «Andpust-Olga» i notebøker

**Viser uten slips* (1972)
**Kjekkere å ha&ndash;2* (1992)

## Referanser
Telefonråd

**Telefonråd** er et elektronisk oppslagsverk for beslutningsstøtte spesielt utviklet for sykepleiere og helsesekretærer ved legevakter og legekontorer. Oppslagsverket redegjør for håndtering av den første kontakten i luka eller på telefon med pasienten. Målet er at publikum skal få de samme typer råd for samme typer plager uavhengig av hvem de møter på telefon eller luke. 
 
Telefonråd består av to oppslagsverk som tidligere er gitt ut hver for seg: Norsk indeks for medisinsk nødhjelp som dekker tidskritiske henvendelser, og «Medarbeiderråd for legevakter og allmennlegekontorer» som dekker rådgivning ved generelle allmennmedisinske problemstillinger.

Telefonråd er fritt tilgjengelig gjennom Helsebiblioteket sine nettsider.

Telefonråd ble sist oppdatert i 2011 og har med de siste endringene fra Norsk indeks for medisinsk nødhjelp. Det faglige innholdet er sjekket mot anerkjente kilder, særlig Norsk Elektronisk Legehåndbok, Legevakthåndboken og Best Practice.

Fra og med februar 2012 ble det redaksjonelle ansvaret for Telefonråd flyttet fra Nasjonalt kunnskapssenter for helsetjenesten til Nasjonalt kompetansesenter for legevaktmedisin.

## Eksterne lenker
* Helsebibliotekets nedlastningsside for Telefonråd
Piken fra konfeksjonsfabrikken

«**Piken fra konfeksjonsfabrikken**» er en norsk sang som ble skrevet av Øystein Sunde og utgitt i september 1971 på Sundes musikkalbum *[[Det året det var så bratt (album)|Det året det var så bratt]]*.

Kort sagt er nok dette en flørtelåt. Jeg-personen i teksten har vært på fest og tar trikken på vei hjem. Han kommer i prat med en pike som jobber på en konfeksjonsfabrikk. Hun har nylig hatt et ublidt møte med politiet.

## Musikere og instrumenter

*Øystein Sunde: vokal, akustisk gitar
*Alf Blyverket: trekkspill
*Sture Janson: kontrabass

## «Piken fra konfeksjonsfabrikken» på andre album

**[[Hurtbuller i hvit saus]]* (1975)
**[[Øystein Sundes 40 beste]]* (1991)

En svensk versjon med tittelen «Flickan från konfektionsfabriken» ble utgitt i september 1973 på *[[Sunderfundigheter]]*. Den svenske teksten ble skrevet av den svenske sportskommentatoren Åke Strömmer. Svenske-varianten er 44 sekunder kortere enn den norskspråklige, siden prat før og etter selve hovedsangen er kuttet vekk.

## «Piken fra konfeksjonsfabrikken» i notebøker

**Viser uten slips* (1972)
**Kjekt å ha&ndash;1* (1990)

## Referanser
Dill Pickles Rag

**«Dill Pickles Rag»** er instrumental som ble skrevet og utgitt av Charles Leslie Johnson i 1906 Imens han komponerte den på piano i Carl Hoffman Music Company, kom en bokholder inn og spurte hva låta het. Johnson la merke til en tegning som bokholderen bar på hvor det sto «Dill Pickles», og dermed var tittelen klar. Instrumentalen er kreditert John M. Pearse (som da etter all sannsynlighet var et pseudonym som Johnson brukte).

Chet Atkins spilte inn sin versjon 20. november 1953. Hans variant ble ikke utgitt før i mars 1961 på albumet *Chet Atkins and His Guitar*.

## Øystein Sundes versjon

Øystein Sunde ga ut sin versjon september 1971 på musikkalbumet *[[Det året det var så bratt (album)|Det året det var så bratt]]*. På denne innspillingen deltok:

*Øystein Sunde: mandolin, akustisk gitar, støvsugerslange (på slutten)
*Lillebjørn Nilsen: ukulele
*Torvinn Midtlie: piano
*Wiggo Elisenberg: klarinett
*Svein Haugen: kontrabass
*Espen Rud: trommer

(Sture Janson og Bjørn Jacobsen er også kreditert på bass på omslaget, og det kan hende det er en av dem som spiller på dette sporet.)

## Annet om Sundes versjon

*Wiggo Elisenberg (som var med i Christiania Fusel & Blaagress) spilte klarinett på dette sporet, og sneiet innom «Klarinettpolka» (3:28 ut i sangen) og «Bojarenes inntogsmarsj» av Johan Halvorsen helt mot slutten. Sunde har senere gitt ut en kort versjon av «Klarinettpolka» med norsk tekst med tittelen «Verandaen der», mens «Bojarenes inntogsmarsj» var kjenningsmelodi til radioprogrammet *[[Ønskekonserten]]*.
*1. august 1981 sendte NRK programmet *Skinnelangs i sommer-Oslo*. Programleder Lillebjørn Nilsen (ukulele) og Sunde (mandolin) spilte «Dill Pickles Rag» på T-banen. De ble etter hvert kompet av et janitsjarorkester.
*5. november 1983 sendte NRK programmet *God aften, mitt navn er Jon*. «Dill Pickles Rag» ble spilt av Sunde (mandolin) og Lasse Åberg (ukulele).
*Høsten 2012 spilte Gitarkameratene sin forestilling *GitKam 2012* på Dizzie Showteater. Et av innslagene var «Dill Pickles Rag» som ble spilt av Sunde (mandolin) og Lillebjørn Nilsen (ukulele).

## Referanser
Svømming under VM i svømmesport 2009 – 100 meter butterfly menn

**100 meter butterfly herrer** ved VM i svømming 2009 fant sted 31. juli og 1. august i Foro Italico i Roma. Både forsøksheatene og semifinalene ble avholdt 31. juli med forsøksheatene i morgenpasset og semifinalene i kveldspasset. Finalen ble avholdt 1. august.

## Medaljevinnere

## Rekorder

Følgende rekorder ble satt under mesterskapet:

## Resultater
### Forsøksheat

### Semifinaler

### Finale

## Kilder
*Worlds 2009 results: Men's 100m butterfly '''Heats''', fra OmegaTiming.com (offisiell tidtager); lest 6. august 2009.
*Worlds 2009 results: Men's 100m butterfly  '''Semifinals''', fra OmegaTiming.com (offisiell tidtager); lest 6. august 2009.
*Worlds 2009 results: Men's 100m butterfly  '''Finals''', fra OmegaTiming.com (offisiell tidtager); lest 6. august 2009.
Legevakthåndboken

**Legevakthåndboken** er en klinisk referansehåndbok med beslutningsstøtte og behandlingsråd hovedsakelig beregnet på leger i legevakt. Den har også hatt stor utbredelse blant medisinstudenter, turnusleger og allmennleger siden den kom ut første gang i 1993.

Cecilie Arentz-Hansen og Kåre Moen var forfattere av de første tre utgavene av håndboken (1993, 1997, 2005).

Den fjerde utgaven av håndboken ble lansert i september 2012. I denne utgaven ble det foretatt en overgang fra papir til ren digital utgivelse, og håndboken er tilgjengelig som web-side og som app for smarttelefon. Helsebiblioteket har støttet prosjektet, og Legevakthåndboken er gratis tilgjengelig for alle med norsk ip-adresse.

Forlaget Gyldendal Akademisk er utgiver og har stått for layout og teknisk tilrettelegging. Nasjonalt kompetansesenter for legevaktmedisin (Nklm) har ansvaret for revisjon og tilpasning av det faglige innholdet. Den elektroniske versjonen av Legevakthåndboken har den samme struktur og inndeling som tidligere trykte versjoner. Stoffet er spisset mot legevakt og avgrensninger gjort mot fastlegens oppgaver. Akuttmedisindelen er rettet mot allmennlegenes funksjon og korresponderer med innholdet i de obligatorske kurs i akuttmedisin for allmennleger.

Ingrid H. Johansen og Jesper Blinkenberg fra Nklm er redaktører for den nye utgaven. Med seg i arbeidet har de hatt utvalgte allmennleger med interesse for legevaktmedisin, og ressurspersoner fra spesialisthelsetjenesten.

## Eksterne lenker
* Legevakthåndboken på nett
* Legevakthåndboken i Appstore
* Legevakthåndboken som app for Android
Regle om reklame

**«Regle om reklame»** er en rask norsk sang hvor tekst og melodi ble skrevet av Øystein Sunde, og utgitt september 1971 på Sundes musikkalbum *[[Det året det var så bratt (album)|Det året det var så bratt]]*.

Teksten ramser opp en mengde med reklameartikler i kjapt tempo.

## Musikere og instrumenter<small></small>

*Øystein Sunde: vokal, akustisk gitar, banjo, elektrisk gitar
*Wiggo Elisenberg: munnspill
*Gerd Gudding: fele
*Sture Janson: kontrabass
*Espen Rud: perkusjon

## «Regle om reklame» på samlealbum

**[[Øystein Sundes beste]]* (1977)
**[[Øystein Sunde i boks]]* (1985)

Christiania Fusel & Blaagress hvor Sunde var medlem, fremførte blant annet «Regle om reklame» i programmet *Flimra* (sendt 7. mai 1971) hvor den var med i «400 meter medley».

## «Regle om reklame» i notebøker

**Viser uten slips* (1972)
**Kjekt å ha&ndash;1* (1990)

## Referanser
Svømming under VM i svømmesport 2013 – 50 meter ryggsvømming kvinner

**50 meter ryggsvømming kvinner** var en svømmeøvelse som ble arrangert under VM i svømming 2013 i Palau Sant Jordi i Barcelona i Spania 31. juli og 1. august.

## Medaljevinnere

## Rekorder
Før konkurransene var gjeldende verdens- og mesterskapsrekorder som følger:

## Resultater
### Forsøksheat
Forsøksheat ble avholdt fra kl 10.00.

### Semifinaler
Semifinalene ble avholdt kl 18.12.

#### Semifinal 1

#### Semifinal 2

### Finale
Finalen ble avholdt kl 19.14.

## Referanser


## Eksterne lenker
* Barcelona 2013 Swimming Coverage
Ignace Tirkey

**Ignace Tirkey** (født 10. mai 1981 i Lulkidihi i Navapara i Sundargarh i Orissa i India) er en indisk landhockeyspiller. Han representerte landet sitt under Sommer-OL 2012 i London, der han endte på sisteplass med det indiske landslaget.

Han mottok den indiske utmerkelsen Padma Shri for sitt virke i 2010.
## Referanser


## Eksterne lenker
*
To igjen (sang)

**«To igjen»** er en norsk sang som ble skrevet av Øystein Sunde og utgitt september 1971 på Sundes musikkalbum *[[Det året det var så bratt (album)|Det året det var så bratt]]*. Tittelen og det faktum at sangen er plassert nest sist på albumet, er neppe en tilfeldighet.

Teksten handler om en dame som har forhold til to mannfolk inklusiv tekstens jeg-person. Men teksten er skrevet humoristisk og satt opp som et regnestykke. Etter all sannsynlighet er teksten inspirert av Roger Millers «Got 2 Again» som Miller ga ut på sitt debutalbum *Dang Me* i 1964, som også har ideen med en kombinasjon av et regnestykke samt at den omhandler en dame som har to forhold gående på samme tid med tekstens jeg-person som en av de utkårede. Melodiene til «Got 2 Again» og «To igjen» er dog helt forskjellige. Ellers foretar Sunde såkalt scat-sang i stedet for å la et instrument spille solo i instrumentalpartiet. Dette har også muligens sin inspirasjon fra Roger Miller, som blant annet gjør det i sangen «This Town» fra albumet *The 3rd Time Around* (se «Volda-vise»)

## Musikere og instrumenter

*Øystein Sunde: vokal, akustisk gitar
*Sture Janson: kontrabass
*Espen Rud: perkusjon

## «To igjen» på samlealbum/andre album

**[[Hurtbuller i hvit saus]]* (1975)
**[[Øystein Sundes beste]]* (1977)
**[[Øystein Sunde i boks]]* (1985)
**[[Øystein Sundes 40 beste]]* (1991)

## «To igjen» i notebøker

**Viser uten slips* (1972)
**Kjekkere å ha&ndash;2* (1992)

## Referanser
Hålandsdal kirke

**Hålandsdal kirke** er en langkirke i nygotikk fra 1890 i Bjørnafjorden kommune, Vestland fylke.

Byggverket er i tre, og har 250 sitteplasser.

## Referanser


## Litteratur
* 
* 
* Anne Marta Hoff: Hålandsdalen kyrkje i *Norges Kirker* utgitt av NIKU og KA

## Eksterne lenker
* 
* 
* [Kart over Hålandsdal kirkegård](https://darkiv.no/Allslekt/Feltkart/(Bjoernafjorden)-Haalandsdal.pdf) (Allslekt)
Jeg har sjekka opp ei stripteasedanserinne

**«Jeg har sjekka opp ei stripteasedanserinne»** er en norsk sang som ble skrevet av Øystein Sunde og utgitt september 1971 på Sundes musikkalbum *[[Det året det var så bratt (album)|Det året det var så bratt]]*.

Teksten handler om en mann som har et forhold til en stripteasedanserinne, og om hvordan deres hverdag utarter når hun ikke er på jobb.

Både tekst og noter til «Jeg har sjekka opp ei stripteasedanserinne» ble publisert i notaboka *Viser uten slips* i 1972.

## Musikere og instrumenter<small></small>

*Øystein Sunde: vokal, akustisk gitar, dobro
*Torvinn Midtlie: piano
*Sture Janson: kontrabass
*Espen Rud: perkusjon

I september 1973 ble sangen gitt ut i Sverige med svensk tekst og tittel på albumet *[[Sunderfundigheter]]*. Kompet er det samme som på den norske versjonen, mens den svenske tittelen er «Jag har kollat inn en liten stripteaseböna». Den svenske teksten ble skrevet av den svenske sportskommentatoren Åke Strömmer.

## Referanser
Xavier Reckinger

**Xavier Reckinger** (født 20. desember 1983) er en belgisk landhockeyspiller. Han representerte landet sitt under Sommer-OL 2012 i London, der han endte på femteplass med det belgiske landslaget.

## Referanser


## Eksterne lenker
*
Hvis Glomma var whisky

**«Hvis Glomma var whisky»** er en sang  i blues-stil med norsk tekst, som ble skrevet av Øystein Sunde og gitt ut mars 1971 som B-side på singelen «Skreppa mi er bra, esse».

Sunde synger og kompes av sin egen akustiske gitar (stålstrenger). Teksten har fem vers og de handler generelt om en person som er henfallen til alkohol og som lever på livets skyggeside.

Både tekst og noter til «Hvis Glomma var whisky» ble publisert i notaboka *Viser uten slips* i 1972 Teksten ble også publisert i boka *Poesi ad lib* av Jan Erik Vold. I den boken åpner Vold for muligheten til at Sundes tekst er den første blues-tekst i norsk språkdrakt noensinne.

## Annet

*To innspillinger fra 1929/1930 inneholder strofen «If the river was Whiskey and I was a duck. I'd dive to the bottom and I'd never come up» (som tilsvarer siste vers i «Hvis Glomma var whisky»):
**John Estes (også kalt Sleepy John Estes) ga ut «Diving Duck Blues» på 78-plate i 1929. Selve innspillingen foregikk 26. september samme år i Memphis, Tennessee. Foruten Estes på vokal/gitar, bidro Yank Rachell på mandolin og Jab Jones på piano.
**Charlie Poole ga ut «If the River Was Whiskey» cirka 1930 (Columbia 15545-D). Selve innspillingen foregikk 23. januar 1930.
*I 1973 ble «Hvis Glomma var whisky» utgitt på samlealbumet *Fanitullen og 11 andre go'låter* (Fontana Special 6426 048), og det er samme versjon som på singelen. Som albumtittelen antyder, var også Christiania Fusel & Blaagress sin versjon av Fanitullen med på samme plate.
*En svensk-språklig versjon med tittelen «Om Nissan var whisky» ble utgitt september 1973 på *[[Sunderfundigheter]]*. Den svenske teksten ble skrevet av den svenske sportskommentatoren Åke Strömmer. Sundes gitarkomp tilsvarer ikke den norske varianten på singelen. Han bruker stålstrenger her også og tempoet er kjappere.
*Sunde ga ut to andre norskspråklige varianter av «Hvis Glomma var whisky» som ble utgitt på to forskjellige pressinger av det svenske albumet *[[Hurtbuller i hvit saus]]* i 1975. På A-siden er det enten risset inn 10 P75 eller 11 P75 i rillene mot etiketten av vinylen (på B-sidene er det risset inn 10 P75 på begge varianter). På begge versjoner spiller Sunde på nylonstreng-gitar. Det som skiller variantene på disse to pressingene er:
** 10 P75: Sangen går sakte i E-dur og varer 3:42. En bassist er med og spiller fra og med andre vers.
** 11 P75: Denne har litt kjappere tempo og går i Fiss-dur (som innebærer at Sunde benytter capo på andre bånd) og varer 3:33. Ingen bassist er med på komp. Et ekstra vers er også med.
***I 1980 ble denne versjonen av «Hvis Glomma var whisky» med på kassetten *[[Nærbilde av Øystein Sunde]]*.

## Referanser
Aleksandr Ivanov

**Aleksandr Ivanov** er navnet til flere personer:

*Aleksandr Andrejevitsj Ivanov - russisk maler
*Aleksandr Ivanov (fotballspiller) - russisk fotballspiller
*Aleksandr Ivanov (kappgjenger) - russisk kappgjenger
*Aleksandr Ivanov (politiker) - russisk politiker
*Aleksandr Ivanov (spydkaster) - russisk spydkaster
*Aleksandr Ivanov (vektløfter) - russisk vektløfter
Ungarns kvinnelandslag i strandhåndball

**Ungarns kvinnelandslag i strandhåndball** representerer Ungarn i internasjonale konkurranser i strandhåndball. Sporten er underlagt Ungarns håndballforbund (*Magyar Kézilabda Szövetség*). Pr 2013 er János Gróz landslagstrener.

## Resultater
### VM i beachhåndball
Ungarn deltok ved det første VM i beachhåndball som ble arrangert i 2004. Der kom de på 5.-plass. To år senere kom de på 7.-plass ved VM i beachhåndball 2006 i Rio de Janeiro i Brasil.

De deltok ikke ved VM i beachhåndball 2008 i Cádiz i Spania, men kom på 7.-plass ved VM i beachhåndball 2010. Ved VM i beachhåndball 2012 kom de på 4.-plass, etter at de tapte bronsefinalen 0-2 mot Norge. Ungarn fikk to spillere med på All Star-laget ved VM i 2012; Boszana Fekete ble VMs toppscorer, og Ágnes Győri ble beste keeper.

### EM i beachhåndball
Ungarn deltok første gang ved EM i beachhåndball 2002 i Cádiz i Spania. I dette mesterskapet kom de på 12.-plass.

Ved EM i beachhåndball 2004 kom de på 7.-plass, etter at de slo Spania 2-1 i plasseringskampen om 7.-plassen. I 2006 kom de på 6.-plass ved EM i beachhåndball 2006 i Tyskland, mens de greide en 12.-plass året etter, ved EM i beachhåndball 2007.

De kom på 6.-plass ved EM i beachhåndball 2009 i Larvik, der de tapte plasseringskampen om 5.-plassen 1-2 mot Ukraina. I 2011 fikk de 5.-plass ved EM i beachhåndball 2011, som ble arrangert i Umag i Kroatia.

I juli 2013 deltok de ved EM i beachhåndball 2013 i Randers i Danmark, der de fikk sin første internasjonale medalje. Det ungarske laget vant alle sine kamper gjennom hele turneringen, og vant til slutt finalen 2-1 mot Danmark. Her vant Danmark første sett 19-18, og Ungarn andre sett med 21-16, så finelen ble avgjort på shoot-out, der Ungarn vant 14-12.

## Referanser


## Eksterne lenker
* Ungarns håndballforbund
Wang Mengyu

**Wang Mengyu** (født 25. mai 1992) er en kinesisk landhockeyspiller. Hun representerte landet sitt under Sommer-OL 2012 i London, der hun endte på sjetteplass med det kinesiske landslaget.

## Referanser


## Eksterne lenker
*
Mysil fra Trysil

**«Mysil fra Trysil»** er en er en norsk sang som ble skrevet av Øystein Sunde, og utgitt 24. januar 1974 på Sundes musikkalbum *[[Ikke bare tyll]]*. Sangen ble også utgitt på samlealbumet *[[Øystein Sundes beste]]* i 1977.

Teksten handler om en ungkar fra Trysil som aldri har vært i storbyen før, og lytteren får inngående kunnskap om hvordan dette første møtet skrider fram. En video til sangen var med i NRK-programmet *Fotspor i havet* (sendt 5. mars 1975) hvor handlingen foregikk oppe på påskefjellet. Finn Kalvik er også med i videoen.

Etternavnet Folkestad blir nevnt i teksten, og det er sannsynligvis Oddvar Folkestad det dreier seg om. Han var programleder for NRK radioprogrammet *Trafikk og musikk* fra 1960 - 1989.

31. desember 1973 sendte NRK programmet *Et godt brukt år?* hvor Sunde fremførte «Mysil fra Trysil». Håkan Sjöström var med på munnspill mens Kringkastingsorkesteret sto for øvrig komp.

## Musikere og instrumenter

*Øystein Sunde: vokal, akustisk gitar, elektrisk bass (med wah-wah)
*Håkan Sjöström: munnspill
*Pete Knutsen: piano
*Bjørn Jacobsen: bass
*Svein-Erik Gaardvik: trommer

## «Mysil fra Trysil» i notebøker

**Kjekkere å ha&ndash;2* (1992)
**Du må'kke komme her og komme her* (1997)

## Referanser
Hummerteiner og krabbefelt

**«Hummerteiner og krabbefelt»** er en norsk sang som ble skrevet av Øystein Sunde og utgitt mars 1986 på Sundes album *[[Overbuljongterningpakkmesterassistent]]*.

Teksten handler om nordmenn om sommeren; og det faktum at man ikke slapper av så mye mer i ferien, men bare stresser og havner i kø på diverse europaveier.

Både tekst, noter og Eldar Vågans tilhørende tegning til «Hummerteiner og krabbefelt» ble publisert i notaboka  *Kjekt å ha&ndash;1* i 1990.

## Musikere og instrumenter
*Øystein Sunde: vokal, elektrisk gitar (med ekkopedal)
*Jonas Fjeld: elektrisk gitar
*Morten Sand: steel gitar
*Johnny Sareussen: bass
*Einar Hagerup: trommer

## «Hummerteiner og krabbefelt» utgitt på samlealbum
**[[Kaptein Snutebil (kassett)|Kaptein Snutebil]]* – reklamekassett for Volvo; utgitt 1986. Sunde kommer med ekstra tøysekommentarer over et av partiene med steel gitar. Han gjør det også mot slutten.
**[[Øystein Sundes 40 beste]]* (1991)

## Referanser
Moon Young-hui

**Moon Young-hui** (født 19. juni 1983) er en sørkoreansk landhockeyspiller. Hun representerte landet sitt under Sommer-OL 2012 i London, der hun endte på åttendeplass med det sørkoreanske landslaget. 

## Referanser


## Eksterne lenker
*